ΓΡΑΠΤΗ ΕΡΩΤΗΣΗ E-1418/01

υποβολή: Luciano Caveri (ELDR) προς την Επιτροπή

(17 Μαΐου 2001)

Θέμα: Μέτρα κατά της παραχάραξης νομισμάτων και χαρτονομισμάτων ευρώ

Το ευρώ είναι πλέον μία επικείμενη πραγματικότητα και σε λίγους μήνες μετά από την φάση της εκτύπωσης χαρτονομισμάτων και νομισματοκοπίας, θα προχωρήσουμε στη διανομή και στη χρησιμοποίησή τους ήδη από τις αρχές του επομένου έτους.

Ποια μέτρα έχουν ληφθεί προκειμένου να αποφευχθούν ενδεχόμενες παραχαράξεις και παράνομες συναλλαγές κατά την επικίνδυνη περίοδο της αλλαγής των παλαιών εθνικών νομισμάτων με το νέο ευρωπαϊκό νόμισμα·

Απάντηση του κ. Solbes Mira Εξ ονόματος της Επιτροπής

(27 Σεπτεμβρίου 2001)

Το Συμβούλιο, βασιζόμενο σε πρόταση της Επιτροπής, εξέδωσε στις 28 Ιουνίου 2001 τον κανονισμό (ΕΚ) αριθ.1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία(1).

Το θεμελιώδες αυτό μέσο θεσπίζει τις διαδικασίες συλλογής, καταγραφής και ανταλλαγής πληροφοριών για την παραχάραξη και ορίζει τις αρχές και τα όργανα που είναιπεύθυνα σε εθνικό επίπεδο. Επιβάλλει στα πιστωτικά ιδρύματα τηνποχρέωση αποσύρουν τα πλαστά νομίσματα από την κυκλοφορία και να τα επιστρέφουν στις αρμόδιες αρχές. Οργανώνει τη συνεργασία σε εθνικό και κοινοτικό επίπεδο, καθώς και με τρίτες χώρες και διεθνείς οργανισμούς.

Η Επιτροπή ενέκρινε, εξάλλου, στις 22 Μαΐου 2001 πρόταση απόφασης του Συμβουλίου για τη θέσπιση προγράμματος δράσης στον τομέα της κατάρτισης, των ανταλλαγών και της συνδρομής για την προστασία του ευρώ από την παραχάραξη(2).

Μια άλλη πρωτοβουλία, που βασίζεται στη συνθήκη της Ευρωπαϊκής Ένωσης (κυρίως σχετικά με την κοινοποίηση και την πληροφόρηση) έχει ως στόχο να συμπληρώσει τον προαναφερθέντα κανονισμό και είναι πρωτοβουλία της κυβέρνησης της Γαλλικής Δημοκρατίας που αποσκοπεί στην έκδοση απόφασης του Συμβουλίου σχετικά με την προστασία του ευρώ από την παραχάραξη(3). Το εν λόγω σχέδιο απόφασης αναμένεται αν εγκριθεί.

Στις 29 Απριλίου 1999, το Συμβούλιο εξέδωσε απόφαση του Συμβουλίου της 29ης Απριλίου 1999 με την οποία επεκτείνεται η εντολή στην Europol να ασχοληθεί με την παραχάραξη και τη νοθεία μέσων πληρωμής(4).

Στις 29 Μαΐου 2000 εκδόθηκε απόφαση-πλαίσιο του Συμβουλίου, της 29ης Μαΐου 2000, για ενίσχυση της προστασίας από την παραχάραξη εν όψει της εισαγωγής του ευρώ με την επιβολή ποινών και άλλων κυρώσεων(5). Το έγγραφο αυτό απαιτεί από τα κράτη μέλη να λάβουν τα κατάλληλα ποινικά μέτρα για την προστασία του ευρώ από την παραχάραξη και μάλιστα πριν από την κυκλοφορία του νομίσματος την 1η Ιανουαρίου 2002.

Λήφθηκαν, επίσης, και άλλα μέτρα τόσο σε εθνικό όσο και σε κοινοτικό επίπεδο, που αποβλέπουν στην αποτελεσματική πρόληψη και καταπολέμηση της παραχάραξης του ευρώ.

Μεταξύ αυτών των μέτρων περιλαμβάνονται:

- η σύσταση της Ευρωπαϊκής Κεντρικής Τράπεζας της 7ης Ιουλίου 1998 σχετικά με τη λήψη ορισμένων μέτρων για την ενίσχυση της νομικής προστασίας των τραπεζογραμματίων και κερμάτων σε ευρώ (ECB/1998/7)(6),

- η ανακοίνωση της Επιτροπή της 22ας Ιουλίου 1998 σχετικά με την κατάρτιση, σύστημα πληροφοριών, τη συνεργασία και την προστασία σύμφωνα με το ποινικό δίκαιο(7),

- η κατευθυντήρια γραμμή της Ευρωπαϊκής Κεντρικής Τράπεζας, της 7ης Ιουλίου 1998 σχετικά με ορισμένες διατάξεις που αφορούν τα τραπεζογραμμάτια ευρώ όπως τροποποιήθηκε στις 26 Αυγούστου 1999, η οποία αφορά, μεταξύ άλλων, την επιβολή δικαιώματος πνευματικής ιδιοκτησίας στα τραπεζογραμμάτια σε ευρώ και την ίδρυση κέντρου ανάλυσης πλαστών τραπεζογραμματίων και βάσης δεδομένων για πλαστά χαρτονομίσματα στην ΕΚΤ (ΕΚΤ/1999/3)(8),

- η σύσταση της Ευρωπαϊκής Κεντρικής Τράπεζας της 7ης Ιουλίου 1998 σχετικά με τη λήψη ορισμένων μέτρων για την ενίσχυση της νομικής προστασίας των τραπεζογραμματίων και κερμάτων σε ευρώ, η οποία αφορά, μεταξύ άλλων, τον έλεγχο και την απαγόρευση έκδοσης μη νόμιμων τραπεζογραμματίων (ECB/1998/7)(11),

- η ανακοίνωση της Επιτροπής της 13ης Ιανουαρίου 1999 για την προστασία μέσω του δικαιώματος πνευματικής ιδιοκτησίας του σχεδίου της κοινής όψης των κερμάτων σε ευρώ(9),

- η σύσταση της Επιτροπής της 13ης Ιανουαρίου 1999 όσον αφορά τα συλλεκτικά κέρματα, τα μετάλλια και τις μάρκες, η οποία προβλέπει τις πρακτικές που θα εφαρμοστούν κατά την μεταβατική περίοδο (ΕΚ/63/1999)(10)·

- και τα συμπεράσματα του Συμβουλίου (σύνοδος του Συμβουλίου της 28ης και 29ης Μαΐου 2001) για το ρόλο της Europol στην προστασία του ευρώ.

(1) ΕΕ L 181 της 4.7.2001, σελ. 6.

(2) COM(2001)248 τελικό.

(3) ΕΕ C 75 της 7.3.2001.

(4) ΕΕ C 149 της 28.5.1999.

(5) ΕΕ L 140 της 14.6.2000.

(6) ΕΕ C 11 της 15.1.1999.

(7) COM(98) 474 τελικό.

(8) ΕΕ L 258 της 5.10.1999.

(9) SEC(1999)24.

(10) EE L 20 της 27.1 1999.

(11) ΕΕ C 11 της 15.1.1999.